Politivennen, 1807-01-01
Uordener. 1) Da Petri Kirke har ladet paamale sit Grundnummer No. 34, var det at ønske, at den paa samme Tid og ved samme gode Lejlighed havde ladet Gadenavnene St. Pedersstræde og Nørregade paamale sit Hjørne. En Paamaling, der vilde bringe end større Nytte, end Nummerets, helst der paa det modstaaende Hjørne ikke er gjørligt at læse Ordet Nørregade. 2) J Skidenstræde er følgende fejlfulde Jndskrivt at læse: "Her er De danske og Gifte Snedkersvendes Herberg." 3) Paa Nørregadn sees lige over for Frue Kirke et Lotteriskildt, der har en meget herlig forgyldt Skrivt, men den slemme Bommert: Lottorie istedet for Lotterie. 4) Paa Hjørnet af Skidenstræde og Fiolstræde, ligeoverfor Kapt. Friborgs, er paa den nyopmalede Bygning sat det forkerte Gadenavn Skidenstræde. 5) Paa Hjørnet af Nybrogade og den Gade, som man ikke veed, om skal hede Raadhusstræde, Frederiksholmskanal, eller Vandmøllestræde, mangler Gadenavn til bemældte navnrige eller navnløse Gade. 6) Det til dette Hjørne stødende Hus, ligeoverfor Hr. Vinhandler Glassings (thi som forhen sagt, man veed ikke at nævne Gaden) er endnu d. 1. August det befalede Husnummer ikke paamalet, men et lille forgyldt Nummer at see. 7) Paa Hjørnet af Frederiksholmskanal og Vandkunsten er det sidste Ord saaledes fordærvet: Vandkunsten. 8) Paa det ene Hjørne af Magstræde ligeoverfor Hr. Glassing staaer det forunderlige og tillige fejlfuldt skrevne Gadenavn Vandmøllestræde. 9) Paa Hjørnebygningen ligeoverfor mangler Gadenavn. 10) Paa syv Hjørner til det ved Nede, brydelsen af det forrige Raadhus forstørrede Torv (som nogle kalde med det løjerlige Navn Gammelnytorv) staaer Navnet Gammeltorv. Kun paa eet Hjørne staaer Nytorv. Det var at ønske, at Pladsen fik et eneste bestemt Navn. 11) Paa bemældte Hjørne af Nytorv og Raadhuusstræde er det sidste Navn saaledes taabeligen paamalet: Raadhuusstredet. 12) Paa Hjørnet af Klædeboderne og Gammeltorv er Navnet urigtigen staver Klædeboerne, som af en Fremmed vil blive læst Klædeberne. 13) Endnu er den af Portalen til Rundetaarn, dette Mindesmærke af Kongestammens herligste Prydelse Kristian den store, nedfaldne Steentavle ikke opsat, og overhovedet samme Portal i en jammerlig Forfatning, ligesom hele Taarnet højsttrængende til Oppudsning. 14) Hvor løse mange af vore Malere ere i deres Retskrivning, kan sees paa det Hjørne af Skidenstræde og Købmagergade, hvor der sees den forgyldte dobelte Bommert Skidenstrede, nemlig paa et lang Konditorskildt, der dog rimelig er af en og samme Maler, og hvor der ud til lille Købmagergade er stavet Conditor og ud til Skidenstræde Condittor. 15) Fruekirke har endnu ikke Gadenavne paa noget af dens Hjørner til Gaderne. 16) Den samme Mangel gjør Rundekirke sig endnu skyldig i paa dens Hjørne til Landemærket og lille Købmagergade. 17) Paa det ene Hjørnehus af Højbroplads og lille Kirkestræde er det sidste Navn urigtigen skrevet lille Kierkestræde. 18) Hjørnebygningen til Østergade og store Købmagergade trænger til at faae sine Gadenavne forfriskede. 19) Hjørnebygningen til Amagertorv og Østergade har ingen af de til dens Hjørner hørende 4 Gadenavne paamalede. 20) Paa Hjørnebygningen til Gammelstrand og Højbroplads mangler det sidste Gadenavn. Denne Mangel er oftere forgæves paaanket. 21) Et Skildt ved gammel Strand kan ikke andet end opvække Latter, da Malerenderpaa fortæller Folk at Hr. Cronborg sælger Viidt Øll. 22) Paa det Hr. Lindbach tilhørende Hjørnehus til Gammelstrand og Boldhusgaden mangler Gadenavne. 23) J disse Dage har en Kone brugt Børstaget ud mod Hovedvagten, til derpaa, igjennem en Tagluge, at lægge Særke til Bleg eller Tørring. En saadan Misbrug af en af Stadens Pragtbygningers Tag saarer Øjet alt formeget til at burde taales. 24) Uagtet Skvaldergaarden har Forspringet, i at være skrevet paa Hjørnerne paa den naragtigen forskjælligste Maade, bør man dog ikke nægte, at Malerne johave gjort deres til, at sætte den Fredriksholmskanal ved Siden, saavidt dens saa Hjørner vilde tillade. Gaaer man derigjennem fra Bryggersenden af, saa træffer man først: Canalen, siden Frederiksholms Kanal, derpaa Frederichholms Kanal, videre Frederichsholms Canal, Fridrichs Holms Canal, og Fridrich Holms Canal. 25) Paa begge Hjørnerne af Fredriksholms Kanal og ny Vestergade, har Maleren i det sidste Navn hældigen faaet indført det udanske, men saare mange af vore Malere inderlig gottende (?). 26) Siden Udgiveren er i med at opremse nogle af vore Malerpenslers mangfoldige Synder, kan han ikke andet end omtale een, som to Gange ugentlig under Valdhornets Lyd føres omkring i Hovedstadens Gader. Den staaer nemlig med store Bogstaver bag paa den hamborgske Brevposts Karre, saaledes: Kongelig danske Brevpost. Det er forhen i disse Blade bemærket, at den danske Grammatika ikke vedkjender sig denne Sammensætning af Ord, men vil, at det enten skal hedde: Kongelige Danske Brevpost, eller Kongelig Dansk Brevpost. Udgiveren tør sikkert smigre sig med, at høje Vedkommende ville finde denne Anke grundet, og befale dens Anledning hævet. 27) Uagtet det forhen er paaanket, at Gadenavnene paa den lyse Hjørnebygning af Kompagnistræde og Raadhusstræde havde sine Gadenavne malede begge to i det afkortede Hjørne, hvor slet ingen af dem burde staae, er denne Fejl dog gjentaget ved Bygningens nu skete Opmaaling. 28) Endnu findes ingen Gadenavne paamalede Hjørnebygningen til Nørregade og Dyrkøb. Og da ligeoverfor, nemlig paa Frue Kirkegaards Hjørne, heller intet Gadenavn findes, er denne Uorden desto større.